gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 9244, del 28-12-2021 (2021/12183)

CORRECCIÓ d'errades de la Resolució de 30 de setembre de 2021, de la Direcció General de Funció Pública, per la qual es convoca el concurs general número 98/2021 per a la provisió de llocs de treball de naturalesa funcionarial, d'administració especial, del cos A2-30 superior de gestió de tributs de l'Administració de la Generalitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9244

Data del DOGV
:   28-12-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/12407


Data del document
:   21-12-2021

Organisme emissor
:   Conselleria de Justícia, Interior i Administració Pública

Tipus de document
:   Correcció d'errades

Correcció d'errades

 Descriptors 

:   * Conselleria de Justícia, Interior i Administració Pública
    * concurs administratiu

CORRECCIÓ d'errades de la Resolució de 30 de setembre de 2021, de la Direcció General de Funció Pública, per la qual es convoca el concurs general número 98/2021 per a la provisió de llocs de treball de naturalesa funcionarial, d'administració especial, del cos A2-30 superior de gestió de tributs de l'Administració de la Generalitat. [2021/12929]  
  
Publicada en el Diari Oficial de la Generalitat Valenciana número 9188, de 5 d'octubre de 2021, la Resolució de 30 de setembre de 2021, de la Direcció General de Funció Pública, per la qual es convoca el concurs general número 98/2021 per a la provisió de llocs de treball de naturalesa funcionarial, d'administració especial, del cos A2-30 superior de gestió de tributs de l'Administració de la Generalitat, i detectat un error, es procedeix a corregir-lo.  
  
En el punt resolutiu primer, base cinquena, del barem de mèrits, on diu:  
«4) L'exercici com a personal funcionari de carrera en llocs d'igual o superior nivell competencial al dels llocs convocats. L'exercici es valorarà a raó de 0,1 punts per mes complet treballat. La puntuació màxima possible a obtindre en el present apartat serà de 5 punts.»  
  
  
  
Ha de dir:  
«4) L'exercici com a personal funcionari de carrera en llocs dels cossos des dels quals es pot participar en aquesta convocatòria d'igual o superior nivell competencial al dels llocs convocats. L'exercici es valorarà a raó de 0,1 punts per mes complet treballat, excepte quan s'haja exercit en comissió de serveis, que es valorarà a raó de 0,05 punts per mes treballat. La puntuació màxima possible a obtindre en el present apartat serà de 5 punts.»  
  
  
València, 21 de desembre de 2021.- El director general de Funció Pública: David Alfonso Jarque.
Diari Oficial de la Generalitat Valenciana


Sumari del DOGV 9048, del 25-03-2021 (2021/2935)

Citació a les persones interessades en el recurs contenciós administratiu procediment ordinari 2/00302/5263-SI, a comparéixer en la via jurisdiccional.
-------------------------------------------------------------------------------------------------------------------------------------------------------

### Dades del document

Número de DOGV
:   9048

Data del DOGV
:   25-03-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/2935


Data del document
:   17-03-2021

Organisme emissor
:   Conselleria de Justícia, Interior i Administració Pública

Tipus de document
:   Anunci

Descriptors 

:   * Conselleria de Justícia, Interior i Administració Pública

Citació a les persones interessades en el recurs contenciós administratiu procediment ordinari 2/00692/7954-VL, a comparéixer en la via jurisdiccional. [2021/2935]  
El Tribunal Superior de Justícia de la Comunitat Valenciana, Sala Contenciosa Administrativa, Secció Segona, ha reclamat a aquest centre directiu l'expedient corresponent al procediment següent:  
  
Referència: recurs contenciós administratiu, procediment ordinari 2/00336/0805-BM  
Òrgan jurisdiccional: Tribunal Superior de Justícia de la Comunitat Valenciana.  
Recurrents: Pilar Meseguer Gálvez i altres.  
Persones interessades: aquelles els drets o els interessos legítims de les quals pogueren quedar afectats per l'estimació de les pretensions de la part demandant.  
Descripció: recurs contenciós administratiu interposat contra l'article 5 i l'annex III del Decret 188/2020, de 20 de novembre, del Consell, d'aprovació de l'oferta d'ocupació pública de 2020 per a l'Administració de la Generalitat (DOGV 8959, 24.11.2020).  
D'acord amb el que es preveu en l'article 49 de la Llei 29/1998, de 13 de juliol, de la jurisdicció contenciosa administrativa, s'acorda citar les persones interessades en el procediment descrit, a fi que, degudament representades en la forma prevista en l'article 23 de la Llei 29/1998, puguen comparéixer en la via jurisdiccional i personar-se en actuacions, en el termini de nou dies, si al seu dret convé, per mitjà d'un escrit dirigit a l'òrgan jurisdiccional adés esmentat.  
No obstant això, es fa constar que la Generalitat, representada pels lletrats de l'Advocacia General, compareix en aquest recurs en defensa del manteniment del decret recorregut.  
  
València, 17 de març de 2021.- El director general de Funció Pública: David Alfonso Jarque.
Diari Oficial de la Generalitat Valenciana


Sumari del DOGV 9233, del 13-12-2021 (2021/12206)

Informació pública de l'estudi de detall per a la reordenació de volums de l'illa delimitada pels carrers d'Isaac Albéniz, Menéndez Pelayo, Manuel de Falla i el passeig de Gregori Maians.
-------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9233

Data del DOGV
:   13-12-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/12138


Data del document
:   29-11-2021

Organisme emissor
:   Ajuntament d'Oliva

Tipus de document
:   Anunci

Descriptors 

:   * Oliva
    * administració local
    * pla d'urbanisme

Informació pública de l'estudi de detall per a la reordenació de volums de l'illa delimitada pels carrers d'Isaac Albéniz, Menéndez Pelayo, Manuel de Falla i el passeig de Gregori Maians. [2021/12633]  
L'Ajuntament ple, en la sessió ordinària de 25 de novembre de 2021, va adoptar acord de sotmetre a informació pública mitjançant anunci en el Diari Oficial de la Generalitat Valenciana (DOGV), durant el termini de vint dies hàbils, l'estudi de detall per a la reordenació de volums de l'illa delimitada pels carrers Isaac Albéniz, Menéndez Pelayo, Manuel de Falla i passeig Gregorio Mayans.  
Així mateix, es va acordar consultar als organismes afectats, amb petició dels informes exigibles d'acord amb la legislació sectorial, així com a les entitats subministradores dels serveis públics urbans que puguen ser-ne afectades.  
Cosa que es fa pública, de conformitat amb l'article 61.1 del DL 1/2021, de 18 de juny, del Consell, d'aprovació del text refós de la Llei d'ordenació del territori, urbanisme i paisatge (LOTUP).  
L'expedient administratiu 2020/235 (2020/3219) i la documentació tècnica estan exposats en el Departament d'Urbanisme de l'Ajuntament d'Oliva, carrer Major, 25-27, planta baixa, per a examen i consulta pels interessats.  
  
Oliva, 29 de novembre de 2021.- El regidor delegat de Planejament Urbanístic: Miguel Monzonís Sallemi.
Diari Oficial de la Generalitat Valenciana


Sumari del DOGV 9013, del 04-02-2021 (2021/957)

Informació pública de l'esborrany del projecte de decret del Consell pel qual s'aprova el Pla especial davant del risc d'inundacions a la Comunitat Valenciana.
---------------------------------------------------------------------------------------------------------------------------------------------------------------

### Dades del document

Número de DOGV
:   9013

Data del DOGV
:   04-02-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/957


Data del document
:   22-12-2020

Organisme emissor
:   Conselleria de Justícia, Interior i Administració Pública

Tipus de document
:   Anunci

Descriptors 

:   * Conselleria de Justícia, Interior i Administració Pública
    * cooperació administrativa

Informació pública de l'esborrany del projecte de decret del Consell pel qual s'aprova el Pla especial davant del risc d'inundacions a la Comunitat Valenciana. [2021/957]  
D'acord amb el que estableix l'article 43.1.c de la Llei 5/1983, de 30 de desembre, del Consell, i en compliment del tràmit d'audiència fixat en l'article 52 del Decret 24/2009, de 13 de febrer, del Consell, sobre la forma, l'estructura i el procediment d'elaboració dels projectes normatius.  
De conformitat amb el que estableix l'article 133 de la Llei 39/2015, d'1 d'octubre, del procediment administratiu comú de les administracions públiques, l'Agència Valenciana de Seguretat i Resposta a les Emergències inicia un període de consulta pública com a part del procés d'elaboració de l'esborrany del projecte de decret esmentat, durant un termini de 15 dies, comptat a partir de l'endemà de la publicació del present anunci en el Diari Oficial de la Generalitat Valenciana.  
  
L'esborrany del projecte de decret, podrà ser consultat en el web de la Conselleria de Justícia, Interior i Administració Pública, en l'apartat «Normativa en tramitació» (http://www.justicia.gva.es/va/normativa-en-tramitacion), i en el portal de Transparència de la Generalitat (http://www.gvaoberta.gva.es).  
Les al·legacions, suggeriments o observacions podran ser remesos, perquè siguen considerats, al Servei de Planificació de la Subdirecció General d'Emergències, a través del correu electrònic: qczjmvcfqqxevvh734@638si.coz.xm  
  
L'Eliana, 22 de desembre de 2020.- El secretari autonòmic de Seguretat i Emergències: José María Ángel Batalla.
Diari Oficial de la Generalitat Valenciana


Sumari del DOGV 9190, del 07-10-2021 (2021/10394)

DECRET 158/2021, de 6 d'octubre, del Consell, de concessió de la Distinció Joan Lluís Vives de la Generalitat a Escena Erasmus
------------------------------------------------------------------------------------------------------------------------------

### Dades del document

Número de DOGV
:   9190

Data del DOGV
:   07-10-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/10925


Data del document
:   06-10-2021

Organisme emissor
:   Presidència de la Generalitat

Tipus de document
:   Decret

Descriptors 

:   * distinció honorífica

DECRET 158/2021, de 6 d'octubre, del Consell, de concessió de la Distinció Joan Lluís Vives de la Generalitat a Escena Erasmus [2021/10210]  
El Consell, mitjançant Decret 129/2017, de 6 d'octubre, va crear la Distinció Joan Lluís Vives de la Generalitat, per a reconèixer aquelles persones o entitats que, des del seu vincle amb la Comunitat Valenciana, s'hagen distingit per la seua contribució a l'enfortiment del projecte comú europeu i els seus valors culturals, socials, científics i històrics.  
  
Escena Erasmus és un projecte cultural nascut en 2009 en el si de la Universitat de València-Estudi General, amb la finalitat de dinamitzar culturalment a les persones estudiants Erasmus, en haver-se convertit en el centre acadèmic que més alumnat europeu rep en el marc del programa.  
A través de les seues creacions teatrals Escena Erasmus difon els valors fonamentals de la Unió Europea: la dignitat humana, la llibertat, la igualtat i la solidaritat.  
Durant els últims anys, Escena Erasmus s'ha convertit també en un projecte de vertebració del territori de la Comunitat Valenciana a través de Les Europes menudes, i ha sigut mereixedora del Premi Europeu Carlemany de la Joventut i l'Esment Especial del Patrimoni de la Lliga de l'Associació d'Ocupadors d'Arts Escèniques d'Europa (PEARLE).  
  
Per això, com a reconeixement a la labor de convivència cultural, i de promoció i difusió dels valors de la Unió Europea, prèvia deliberació del Consell, en la reunió del 6 d'octubre de 2021,  
  
  
DECRETE  
  
Concedir la Distinció Joan Lluís Vives de la Generalitat a Escena Erasmus.  
  
València, 6 d'octubre de 2021  
  
El president de la Generalitat,  
XIMO PUIG I FERRER
Diari Oficial de la Generalitat Valenciana


Sumari del DOGV 9204, del 28-10-2021 (2021/10645)

RESOLUCIÓ de 30 setembre de 2021 de la directora general de Recursos Humans, per la qual s'aprova el llistat provisional de persones aspirants admeses i excloses en el concurs oposició per a la provisió de vacants de facultatiu o facultativa especialista de Radiofísica Hospitalària, dependents de la Conselleria de Sanitat Universal i Salut Pública.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9204

Data del DOGV
:   28-10-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/10549


Data del document
:   30-09-2021

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * concurs administratiu

RESOLUCIÓ de 30 setembre de 2021 de la directora general de Recursos Humans, per la qual s'aprova el llistat provisional de persones aspirants admeses i excloses en el concurs oposició per a la provisió de vacants de facultatiu o facultativa especialista de Radiofísica Hospitalària, dependents de la Conselleria de Sanitat Universal i Salut Pública. [2021/10912]  
De conformitat amb la base 4.1 de la Resolució de 5 d'octubre de 2020, de la directora general de Recursos Humans, per la qual es convoca un concurs oposició per a la provisió de vacants de facultatiu o facultativa especialista de Radiofísica Hospitalària, dependents de la Conselleria de Sanitat Universal i Salut Pública (DOGV 8934, 26.10.2020), aquesta Direcció General de Recursos Humans resol aprovar el llistat provisional d'aspirants admesos i exclosos, que figura en l'annex I.  
  
Les persones aspirants podran realitzar les al·legacions i/o esmenes que consideren en el termini de deu dies hàbils comptats des de l'endemà de la publicació d'aquesta resolució en el Diari Oficial de la Generalitat Valenciana.  
Per a això disposaran d'un manual d'instruccions bàsiques on es troba el procediment a seguir per a la presentació d'al·legacions i/o esmenes a l'admissió provisional a aquest procés selectiu i que es troba en el següent enllaç:  
https://www.gva.es/downloads/WF/EP/02\_MANUAL\_ALEG\_SUBS.pdf  
A més, es publicarà en la pàgina web d'aquesta conselleria (www.san.gva.es), en l'apartat «Recursos humans / Oposicions i trasllats / Concurs oposició».  
  
València, 30 de setembre 2021.- La directora general de Recursos Humans: Carmen López Delgado.
Diari Oficial de la Generalitat Valenciana


Sumari del DOGV 9219, del 19-11-2021 (2021/11959)

CORRECCIÓ d'errades de la Resolució de 4 de novembre de 2021, de la Universitat d'Alacant, per la qual es publiquen les llistes definitives de persones admeses i excloses en les proves selectives per a l'ingrés en l'escala tècnica, per a ocupar llocs de l'itinerari professional d'administració especial llengües en el Servei de Llengües de la Universitat d'Alacant pel sistema general d'accés lliure. Referència A03/21.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9219

Data del DOGV
:   19-11-2021

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2021/11808


Data del document
:   12-11-2021

Organisme emissor
:   Universitat d'Alacant

Tipus de document
:   Correcció d'errades

Correcció d'errades

 Descriptors 

:   * concurs administratiu

CORRECCIÓ d'errades de la Resolució de 4 de novembre de 2021, de la Universitat d'Alacant, per la qual es publiquen les llistes definitives de persones admeses i excloses en les proves selectives per a l'ingrés en l'escala tècnica, per a ocupar llocs de l'itinerari professional d'administració especial llengües en el Servei de Llengües de la Universitat d'Alacant pel sistema general d'accés lliure. Referència A03/21. [2021/11191]  
  
  
Advertida una errada en el contingut d'aquesta resolució, es procedeix a emetre la corresponent correcció.  
  
On diu:  
«\*\*\*4981\*\* Gomis Gomis, Josep Màrius»;  
  
ha de dir:  
«\*\*\*4981\*\* Gomis Alepuz, Josep Màrius».  
  
Alacant, 12 de novembre de 2021.- La rectora, p. d. (R 15.01.2021), el gerent: Francesc Vañó Beneyto.
Diari Oficial de la Generalitat Valenciana


Sumari del DOGV 9011, del 02-02-2021 (2021/660)

Informació pública de la proposta de modificació puntual número 19 del Pla general d'ordenació urbana.
------------------------------------------------------------------------------------------------------

### Dades del document

Número de DOGV
:   9011

Data del DOGV
:   02-02-2021

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2021/660


Data del document
:   18-01-2021

Organisme emissor
:   Ajuntament de Riba-roja de Túria

Tipus de document
:   Anunci

Descriptors 

:   * Riba-roja de Túria
    * administració local
    * pla d'urbanisme

Informació pública de la proposta de modificació puntual número 19 del Pla general d'ordenació urbana. [2021/660]  
Mitjançant Acord Plenari de data 14 de desembre de 2020, es va aprovar sotmetre a tràmit d'informació pública la proposta de pla per a la modificació puntual número 19 del Pla general d'ordenació urbana, de Riba-roja de Túria, per un període de 45 dies, comptat des de l'endemà de la publicació del present anunci en el Diari Oficial de la Generalitat Valenciana.  
Durant el període d'informació pública, quedarà l'expedient a la disposició de qualsevol que vullga examinar-lo en la pàgina web municipal www.ribarroja.es, a l'efecte que es presenten les al·legacions i suggeriments que es consideren pertinents.  
  
Riba-roja de Túria, 18 de gener de 2021.- L'alcalde: Roberto P. Raga Gadea.
Diari Oficial de la Generalitat Valenciana


Sumari del DOGV 9032, del 02-03-2021 (2021/1762)

Informació pública de la delegació de la gestió de l'Impost sobre l'Increment de Valor dels Terrenys de Naturalesa Urbana de l'Ajuntament de Crevillent.
--------------------------------------------------------------------------------------------------------------------------------------------------------

### Dades del document

Número de DOGV
:   9032

Data del DOGV
:   02-03-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/1762


Organisme emissor
:   Diputacio d'Alacant. Suma. Gestio Tributària

Tipus de document
:   Anunci

Informació pública de la delegació de la gestió de l'Impost sobre l'Increment de Valor dels Terrenys de Naturalesa Urbana de l'Ajuntament de Crevillent. [2021/1762]  
En compliment del que es disposa en l'article 7.2 del Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals, es publica l'acceptació, mitjançant el Decret del president de la Diputació Provincial d'Alacant número 486, de data 22 de febrer de 2021, de la delegació efectuada pel Ple de l'Ajuntament de Crevillent, en la sessió de data 25 de gener de 2021, amb l'abast, condicions generals i contingut establits en l'acord per a la delegació en la Diputació Provincial d'Alacant de les facultats atribuïdes en matèria de gestió, liquidació, inspecció i recaptació de tributs i ingressos de dret públic, i encàrrec de gestió en matèria d'aplicació dels tributs dels municipis de la província aprovat en la sessió del ple provincial de data 3 d'octubre de 2013 (BOP 201, 22.10.2013, i DOGV 7139, 25.10.2013), en les matèries que a continuació s'assenyalen:  
  
  
Tributs i altres ingressos de dret públic per als quals es deleguen en la Diputació Provincial d'Alacant les facultats atribuïdes als ajuntaments que a continuació es detallen en matèria de gestió, liquidació, inspecció tributària i recaptació.  
Crevillent  
- Impost sobre l'Increment del Valor dels Terrenys de Naturalesa Urbana.  
  
Aquesta delegació realitzada a favor de la Diputació Provincial d'Alacant pel municipi de Crevillent, farà efecte el dia de la publicació en el Butlletí Oficial de la Província i estarà vigent fins a la finalització del cinqué any, a comptar des del següent al de l'entrada en vigor, i quedarà tàcitament prorrogada per períodes de cinc anys, si cap de les parts manifesta expressament la seua voluntat en contra comunicant-ho a l'altra, amb una antelació no inferior a sis mesos a la finalització o a la de qualsevol dels períodes de pròrroga.  
  
Alacant, 23 de febrer de 2021.- El president: Carlos Mazón Guixot. La secretària general: Amparo Koninckx Frasquet.